Jäähockey nyt liitetty talviurheiluohjelmaamme
Jäähockey nyt liitetty talviurheiluohjelmaamme.

Eilinen ottelu vilkas ja opettavainen. Ruotsi voitti 8—1.
Tänään uusintakilpailu.

Eilen pelattiin täällä ensimmäinen
virallinen jäähockeyottelu. Noin
viikon harjoituksen jälkeen oli
Suomi valmis pelaamaan maaottelun
Ruotsia vastaan. Sen voitti tietysti
Ruotsi, mutta maaliluku jäi
odottamattoman pieneksi eli ainoastaan
8—1. Ruotsin hyväksi.

Ruotsissa on jo monta vuotta pelattu
jäähockeyta ja Ruotsi on jo
kansainvälisellä kentälläkin kunnostautunut.
Europassa pelataan jäähockeyta
kuitenkin toisin kuin esim.
Kanadassa. Sen osoitti viime vuonna
kanadalainen joukkue, joka vieraili
useassa europpalaisessa maassa
ja voitti kaikkialla suurin maaliluvuin.
Silloin ilmiömäiset kanadalaiset
näyttivät, kuinka luistelutaito
on suuri tekijä jäähockeyssä. Palataksemme
eiliseen otteluun, täytyy
tunnustaa, että ruotsalaisilta
oli odotettu enemmän. Teknillisesti
ja varsinkin taktillisesta olivat tietysti
vieraat meikäläisiä parempia,
mutta sittenkään ei eroa ollut niin
paljon kuin olisi odottanut. Tai
ehkäpä ruotsalaiset eivät yrittäneetkään
parastaan. Alku oli ruotsalaisten
puolelta laimeahkoa ja vasta
kuin ensimmäinen pelijakso päättyi
niukkaan, maalin voittoon, lisäsivät
he sikäli voimaa peliinsä, että
se alkoi huomattavasti kulkea ruotsalaisten
määräämässä uomassa.
Hyvä opetus oli ottelu suomalaisille.

Vaikeaa on mennä vertaamaan
suomalaisia ruotsalaisiin. Otteluhan
oli ensimmäinen ja meikäläiset eivät
edes kunnolleen olleet perillä
pelin taktillisista tehtävistä. Ottelu
osoitti kuitenkin, että mikäli innolla
ja kestävyydellä on merkitystä pelissä,
meikäläiset hyvinkin pian
voivat kehittyä sille asteelle, missä
ruotsalaiset nyt ovat. Mutta paljon
saamme tehdä työtä. Joka tapauksessa
täytyy meikäläisten valmentajalle
Abbe Janssonille antaa täysi
tunnustus oppilaitten hyvästä pelistä.

Yleisöä oli harvinaisen runsaasti.
Tietysti uutuus oli houkutellut yleisöä
kentälle. Se näytti heti innostuvan
asiaan. Se avusti omiaan
kehoitushuudoin ja kohteliaasti
osoitti suosionosoituksensa vierailun
näiden tehdessä maaleja.

Ensimmäinen pelijako alkoi hieman
laimeahkosti. Meikäläiset kylläkin
yrittivät parhaansa, mutta
ruotsalaiset koettivat mahdollisimman
hellävaroin lähestyä suomalaisten
maalia. Kaunein yhdistelmin
he tunkeutuivat aina maalin
edustalle saakka, mutta siellä meikäläinen
Lilja oli oikein loistokunnossa
ja korjasi mitä korjattavissa
oli. Ainoastaan kerran pääsi pelilaatta
maaliin.

Toinen pelijakso oli ruotsalaisten
melkein kokonaan. Kolmasti pallo
kävi maalissa, mutta kyllä Liljan
olisi pitänyt ainakin kaksi laattaa
pitää kourissaan. Kolmannella jaksolla
suomalaiset jo alkoivat väsyä.
He eivät kyllin tehokkaasti käyttäneet
varamiehiään. Neljästi tekivät
ruotsalaiset maalin, mutta heidänkin
maalivahtinsa sai pariin otteeseen
töin tuskin pelastettua maalinsa.
Suomalaiset saivat lohdutusmaalinsa.
IFK:n Sundqvist teki ottelun
ainoan ja samalla meikäläisen
jäähockeyn ensimmäisen maalin.

Lopputulokseksi siis jäi, että
Ruotsi voitti ensimmäisen maaottelun
tuloksella 8—1, mikä tulos on
luettava Suomen kunniaksi.

Tänään klo 7 ip. ruotsalaiset pelaavat
toisen ottelunsa täällä. Suomalaisjoukkuetta
muutetaan hieman,
jotta kaikki, jotka ovat harjoitelleet,
saisivat pelata ruotsalaisia vastaan.
Kun kerran alku oli hyvä, niin jatko
luvataan yhtä mainioksi. Pääsylippujen
hinnat ovat tänään vain
5 ja 10 mk.
</div>

Lähde: 

Anonyymi
Helsingin Sanomat
1928
Jääkiekko